11. ΝΟΜΟΣ 2069 της 18/23 Απρ. 1952 Περί χορηγήσεως επαγγελματικών αδειών οδηγών αυτοκινήτων. Άρθρ.1.-Χορηγούνται επαγγελματικαί άδεια οδηγών αυτοκινήτων: α)Εις Έλληνας το γένος Βορειοηπειρώτας, αλλοδαπής ή αβεβαιώτου υπηκοότητος καταφυγόντας και διαμένοντας εν Ελλάδι, ως επίσης και εις τέκνα τούτων άτινα εγεννήθησαν εν Ελλάδι ή εν τη αλλοδαπή και διαμένουν επίσης εν Ελλάδι. β)Εις απολυθέντας των τάξεων των ενόπλων δυνάμεων (Στρατού Ξηράς, Θαλάσσης, Αέρος, Χωροφυλακής) κατά το χρονικόν διάστημα από 1 Νοεμ. 1944 μέχρι της ενάρξεως ισχύος του παρόντος και εις τους των αντιστοίχων κλάσεων νομίμως εκτός του στρατεύματος ευρισκομένους ή εφεξής απολυθησομένους. γ)Εις τους εκ των μονίμων αξιωματικών (στρατού ξηράς, θαλάσσης, αέρος και Χωροφυλακής) αποστρατευθέντας ή οπωσδήποτε απομακρυνομένους των τάξεων των Ενόπλων δυνάμεων, προ της ενάρξεως της ισχύος του παρόντος ως και εις τους από ταύτης και εφεξής οπωσδήποτε απομακρυνομένους και μη λαμβάνοντας αξίαν λόγου σύνταξιν. δ)Εις τους υπηρετήσαντας εις την Αστυνομίαν Πόλεων κατά την περίοδον του Δεκεμβριανού κινήματος και τιμηθέντας δι’ εξαιρέτους πράξεις πραχθείσας κατά την διάρκειαν αυτού ή της περιόδου της κατοχής τελούντας. ε)Εις τους εν τη Νήσω Λέρω διαμένοντας μονίμως προ της 31.1.51 ημερομηνίας λήξεως της ισχύος του Ν.1478/10.8.50, της ιδιόητος ταύτης αποδεικνυομένης εκ βεβαιώσεως της οικείας Αστυνομικής Αρχής. ς)Εις τους υπηρετήσαντας εις την γραμμήν των πρόσω κατά το έτος 1940-41 και εις τα τέκνα των επαγγελματιών οδηγών αυτοκινήτων άμα τη συμπληρώσει του 18ου έτους της ηλικίας των. ζ)Εις τέκνα πολυτέκνων αυτοκινητιστών ιδιοκτητών αυτοκινήτου. Άρθρ.2.-1.Οι υποψήφιοι των εν τω προηγουμένω άρθρω του παρόντος Νόμου κατηγοριών, δέον να κέκτηνται πλην των γενικών, τυπικών και ουσιαστικών προσόντων και τα κάτωθι: α)Ενδεικτικόν γραμματικών γνώσεων ισοδύναμον προς ενδεικτικόν τετάρτης τάξεως Δημοτικού Σχολείου. β)Ηλικία 21 μέχρι 45 ετών. γ)Υπεύθυνον δήλωσιν μη ασκήσεως ετέρου επαγγέλματος. 2.Η υπηκοότης, η ηλικία και η εν Ελλάδι διαμονή των υποψηφίων της κατηγορίας του εδαφίου αυτού άρθρ. 1 του παρόντος, θ’ αποδεικνύεται δια βεβαιώσεως της οικίας υπηρεσίας αλλοδαπών. Η ηλικία των υποψηφίων των κατηγοριών των εδαφίων Β΄, Γ΄, Δ΄ και Ε΄ επί του ιδίου άρθρ. 1, θα αποδεικνεύεται δια πιστοποιητικού Δήμου ή Κοινότητος ή δι’ αποσπάσματος του παρά τω Υπουργείου των Εσωτερικών Γενικού Μητρώου των αρρένων. Άρθρ.3.-Η προθεσμία προς υποβολην αιτήσεως μετά πλήρων δικαιολογητικών των υποψηφίων των κατηγοριών των εδαφίων Α΄, Β΄ εκ της κατηγορίας του εδαφ. Γ΄ των αποστρατευθέντων κλπ. προ της ισχύος του παρόντος και των της κατηγορίας του εδαφ. Δ΄ και Ε΄ του άρθρ. 1 ορίζεται εξάμηνος αρχομένη από της χρονολογίας ενάρξεως ισχύος του παρόντος Νόμου. Των δε εκ της κατηγορίας του εδαφ. Α΄ και εκ της κατηγορίας του εδαφ. Δ΄ απολυομένων ή αποστρατευομένων κλπ., μετά την ισχύν του παρόντος Νόμου, του ιδίου άρθρ. 1 ορίζεται εξάμηνος από της απολύσεως, αποστρατεύσεως κλπ. Άρθρ.4.-(Κατηργήθη δια του άρθρ. 120 του Κώδικος Οδικής Κυκλοφορίας, τόμ. 21 σελ. 262, 85). ΄Αρθρ.5.-1.Η προθεσμία δια την συμπλήρωσιν μόνον ελλειπόντων δικαιολογητικών, αιτήσεων υποψηφίων δι’ απόκτησιν επαγγελματικής αδείας οδηγού αυτοκινήτων εμπροθέσμως υποβληθεισών, (κατηγορίαι υποψηφίων Ν. 641/1948, 1024 και 1478/1950) παρατείνεται επί εξάμηνον αρχόμενον από της ενάρξεως της ισχύος του παρόντος Νόμου. 2.Η διάταξις της παρ. 1 του άρθρ. 4 του Ν. 1024/1949 όσον αφορά τον καθορισμόν της ηλικίας των υποψηφίων οδηγών δια δικαστικής αποφάσεως, έχει εφαρμογήν και δια τους υποψηφίους του παρόντος, εφ’ όσον αι εν λόγω αποφάσεις εξεδόθησαν προ της ενάρξεως της ισχύος του. Άρθρ.6.-(Κατηργήθη υπό του άρθρ. 2 του νόμ. 2759/1954 κατωτ. αριθ. 13). 